Vallásszociológiai szöveggyűjtemény - 1

Járszalag és aréna

Nagy Péter Tibor szövegeiből szerkesztette Nagy Péter Tibor

WJLF, Budapest, 2016

© Nagy Péter Tibor

© Wesley János Lelkészképző Főiskola, Wesley Egyház- és Vallásszociológiai Kutatóközpont

Szociológiai dolgozatok

A Wesley Egyház- és Vallásszociológiai Kutatóközpont sorozata

Sorozatszerkesztő: Nagy Péter Tibor

A sorozat kötetei:

1. Nagy Péter Tibor: Az 1929-ben kiadott Magyar Zsidó Lexikon személysoros adatbázisa

2. Fekete Szabolcs: A pécsi egyetem bölcsészdiplomásainak rekrutációja, 1921-1940.

3. Biró Zsuzsanna Hanna - Nagy Péter Tibor: Bölcsészek és tanárok a 19-20. században

4. Victor Karady: Ethnic and Denominational Inequalities and Conflicts in Elites and Elite Training in Modern Central-Europe.
Inégalités et conflits ethniques et religieux dans les élites et leur formation en Europe Centrale moderne

5. Karády Viktor - Nagy Péter Tibor: Iskolázás, értelmiség és tudomány a 19-20. századi Magyarországon

6. Karády Viktor: Allogén elitek a modern magyar nemzetállamban. Történelmi-szociológiai tanulmányok

7. Lukács Péter Iskola a társadalomban, társadalom az iskolában

8. B Kádár Zsuzsanna - Nagy Péter Tibor: Az 1929-31-es színművészeti lexikon adatbázisa

9. Nagy Péter Tibor: Vallásszociológiai szöveggyűjtemény - 1

ISBN 978-963-9744-29-5.

ISSN 2063-6733

Bevezetés

A "Vallásszociológiai szöveggyűjtemény - 1" egy fokozatosan kibontakozó, másfél évtizedes digitalizációs projekt része. A projekt lényege, hogy hagyományos könyvként, tanulmányként készült szövegeket olyanná alakítsunk, hogy az internetes keresőmotorok akkor is könnyen rájuk találjanak, ha valaki a konkrét könyv vagy tanulmány ismerete nélkül néhány szót üt a keresőbe, s akkor is, ha már tudja, hogy a konkrét könyvet, tanulmányt szeretné használni, s azon belül keres valamit. A megoldandó kihívás az, hogy egy keresett szó a net egészén talán sok milliószor, a forrásként kijelölt szövegben is sok százszor fordul elő - de egy másik szóval történő szűkítésre a keresőmotorok csak akkor képesek, ha nem tanulmány- vagy kötetméretű, hanem jóval kisebb szövegdarabokkal dolgozhatnak.

A projektünk során létrehozott szöveggyűjtemények / szövegtárak némelyikénél adott volt, mi legyen az a szövegegység, amit a keresőmotorok számára felkínálunk: a Zsidó Lexikonnál http://mek.oszk.hu/04000/04093/html/ és a Magyar Színházművészeti Lexikonnál http://mek.oszk.hu/08700/08756/html/ a szócikk képezte a természetes keresési egységet. Braham Holokauszt köteténél http://mek.oszk.hu/11800/11857/11857.htm (mivel az eredeti kötethez jól használható tárgy és névmutató tartozott) az oldal tűnt természetes egységnek. Karády Viktor és Nagy Péter Tibor tanulmánykötete http://mek.oszk.hu/10900/10983/html/ esetében alkalmaztuk először a jelenlegi megoldást, azt, hogy olyan öt-öt bekezdésből álló szövegdarabokat hozunk létre, melyek lehetővé teszik, hogy a felhasználó az általa keresett szavak egyidejű előfordulására keressen egy-egy konkrét könyvrészletben, vagy éppen megadja, hogy csak azokra a találatokra kíváncsi, ahol bizonyos szavak nem fordulnak elő - azaz használja a keresőmotor Boolean-operátor funkcióját.

A "Vallásszociológiai szöveggyűjtemény - 1" 1990-es évekbeli tanulmányaimon alapszik, melyekből az ezredfordulón lett "Járszalag és aréna" címen kötet, majd kiadói és könyvkereskedelmi szempontokat figyelembe véve, csak 2014-ben internetes kiadvány: http://mek.oszk.hu/13400/13461

A jelen szöveggyűjteményben e könyv feldarabolása mechanikus. Elkerülendő, hogy logikailag összetartozó bekezdések külön file-ba kerüljenek, s ezért elkerüljék a keresést, átfedő technikát alkalmazunk, így minden bekezdés kétszer kerül az adattárba.

Keresés a szövegdarabok között

Jelen kiadvány (mely természetesen fejezetről fejezetre haladva is olvasható) papíralapon a WJLF kiadójánál jelent meg, igen szerény példányszámban, a "Szociológiai Dolgozatok" sorozat 9. köteteként. A szerkesztő - aki ez alkalommal a szövegdarabok szerzője is - azt reméli: feladatát elsősorban digitális kiadványként tölti be.

Budapest, 2016. december 1.

Nagy Péter Tibor